Փետրվարի 12-14-ը «Լույս» հիմնադրամը Երևանում հյուրընկալեց Քեմբրիջի համալսարանի Հյուզ Հոլ քոլեջի զարգացման գծով տնօրեն և գիտաշխատող Ռիչարդ Բերգ Ռասթին։ Վերջինս միշտ խորապես հետաքրքրվել և բարձր է գնահատել հայկական մշակույթը, լեզուն, ժողովրդին։ Հայաստան կատարած իր այցի ընթացքում նա հնարավորություն ունեցավ այցելելու տեխնոլոգիական և կրթական նորարար կենտրոններ, ծանոթացավ ՏՏ և ճարտարագիտության ոլորտում Հայաստանի մեծ ներուժին։ Պարող Ռասթին առիթ ընձեռվեց նաև անմիջականորեն առնչվելու հայկական մշակույթի հետ․ նա տպավորված էր Մատենադարանի հնագույն ձեռագրերով և Էջմիածնում ներկայացված սուրբ մասունքներով։ Այցի ընթացքում պարող Ռասթին ուղեկցում էր «Լույսի» կրթաթոշակառու, Քեմբրիջի համալսարանի ասպիրանտ Ամալյա Կոստանյանը։ «Լույսի» գործառնությունների ղեկավար Գայանե Ղումաշյանի ուղեկցությամբ պարոն Ռասթը և Ամալյան հյուրընկալվեցին մի շարք ընկերություններում և կազմակերպություններում, որոնք հիմք են դրել նորարարությանը Հայաստանում՝ «Հայաստանի զարգացման նախաձեռնություններ» (IDeA) հիմնադրամ, «Այբ» դպրոց, «Ի-վի Քոնսալթինգ», ISTC - Ինովացիոն լուծումների և տեխնոլոգիաների կենտրոն, Dasaran կրթական նախագիծ, «Թեքնոլոջի ընդ Սայնս Դայնամիքս» (TSD) ընկերություն և Հայաստանի ամերիկյան համալսարան։ Պարոն Ռասթը հիացած էր տեխնոլոգիաների և կրթության ոլորտներում նորարարական այս ներուժով։